NuCopilă dispărută! Dacă o vedeți, sunați la 112
Polițiștii Inspectoratului de Poliție Județean Caraș-Severin efectuează căutări în vederea depistării unei minore de 13 ani, care a plecat astăzi din centrul de asistență socială în care era instituționalizată și nu a revenit.
IPJ Caraș-Severin a anunțat că, luni, 18 martie, polițiști de la Poliția Municipiului Reșița au fost sesizați de reprezentanții unui centru de asistență socială din Reșița, despre faptul că VORNICU MARIA-CARLA a plecat în această dimineață la școală și până în prezent nu a revenit la centru.
Semnalmente: 1,50 metri înălțime, ochi căprui, păr lung, brunet.
La momentul plecării, minora purta pantaloni albi cu buline, pantofi sport albi și geacă gri.
Imediat după sesizare polițiștii au demarat verificările și căutările, în zona parcurilor, gărilor, autogărilor, unităților spitalicești, precum și în alte locuri unde ar putea fi găsită, fără a fi depistată până în prezent.
Cei care pot furniza informații cu privire la persoana dispărută sunt rugați să se adreseze celei mai apropiate unități de poliție sau să apeleze numărul unic de urgență 112.